Shinran

Shinran (japansk: 親鸞, født 14. eller 21. mai 1173 i Hino (idag del av Fushimi, Kyoto), død 9. januar 1263 i Kyoto) var en japansk religiøs reformator og buddhist. 

Shinran ble født i den turbulente avslutningen av Heianperioden og levde og virket i Kamakuraperioden. Han startet sin religiøse virksomhet som munk ved Tendai-shū, men ble senere en elev av Hōnen som i 1175 hadde grunnlagt Jōdo-shū, den japanske avleggeren av det rene land. 

Shinran utviklet sin egen divergerende retning av denne skolen, og i 1212 grunnla han Jōdo Shinshū, «det sanne rene land», som etterhvert skulle bli den mest utbredte retningen innenfor japansk buddhisme.

Kategori:Japanske buddhistmunker
Kategori:Personer fra Kyoto
Kategori:Jōdo Shinshū
Kategori:Personer fra kamakuraperioden